Úradný vestník L 196 , 12/07/1989 S. 0050 - 0051

Fínske špeciálne vydanie: Kapitola 3 Zväzok 29 S. 0208

Švédske špeciálne vydanie: Kapitola 3 Zväzok 29 S. 0208



Smernica Komisie z 30. júna 1989, ktorou sa mení a dopĺňa smernica 86/109/EHS o obmedzení uvádzania na trh osiva určitých druhov krmovín a olejnín a priadnych rastlín, ktoré je úradne uznané ako "základný množiteľský materiál" alebo "certifikované osivo" (89/424/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh [1], naposledy zmenenú a doplnenú smernicou 89/100/EHS [2], a najmä na jej článok 3 ods. 3, so zreteľom na smernicu Rady 69/208/EHS z 30. júna 1969 o uvádzaní osiva olejnín a priadnych rastlín na trh [3], naposledy zmenenú a doplnenú smernicou 88/380/EHS [4], a najmä na jej článok 3 ods. 3, keďže smernica 66/401/EHS umožňuje uvádzanie základného osiva, certifikovaného osiva a obchodného osiva určitých druhov krmovín na trh; keďže smernica 69/208/EHS umožňuje uvádzanie základného osiva, certifikovaného osiva a obchodného osiva určitých druhov olejnín a priadnych rastlín na trh; keďže článok 3 ods. 3 každej z uvedených smerníc oprávňuje Komisiu zakázať uvádzanie osiva, ktoré nebolo úradne uznané ako "základné osivo" alebo "certifikované osivo" na trh; keďže preto smernica Komisie 86/109/EHS [5] obmedzuje uvádzanie osiva určitých druhov krmovín a olejnín a priadnych rastlín na trh na osivo, ktoré bolo úradne uznané ako "základné osivo" alebo "certifikované osivo"; keďže na niektoré z druhov uvedených v smernici 86/109/EHS tieto obmedzenia uvádzania na trh platia od 1. júla 1989; keďže sa v súčasnosti ukazuje, že u viacerých uvedených druhov členské štáty nebudú schopné k tomuto dátumu vypestovať dostatočné množstvo základného a certifikovaného osiva na zabezpečenie dopytu po osive v spoločenstve; keďže je preto vhodné posunúť termín uplatňovania týchto obmedzení uvádzania na trh u psinčeka tenučkého, ľadenca rožkatého, lucerny chmeľovitej a ďateliny hybridnej do 1. júla 1990 a u ďalších druhov do 1. júla 1991; keďže na základe informácií dostupných v súčasnosti sa zistilo, že členské štáty budú od 1. júla 1991 schopné produkovať dostatočné množstvá základného osiva a certifikovaného osiva, ktoré uspokoja požiadavky spoločenstva na osivo stoklasa preháňavého, stoklasa sitkanského, ďateliny alexandrijskej a facélie vratičolistej; keďže opatrenia tejto smernice sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesnom hospodárstve, PRIJALA TÚTO SMERNICU: Článok 1 Smernica 86/109/EHS sa týmto mení a dopĺňa takto: 1. Článok 2 sa nahrádza takto: "Článok 2 Členské štáty zabezpečia, že od 1. júla 1989 nie je povolené uvádzať na trh osivo: ak nebolo úradne uznané ako "základné osivo" alebo "certifikované osivo". —Agrostis gigantea Roth | —psinček výbežkatý obrovský | —Agrostis stolonifera L. | —psinček močiarny | —Phleum bertolonii DC | —Timotejka | —Poa palustris L. | —lipnica močiarna | —Poa trivialis L. | —lipnica obyčajná | —Lupinus albus L. | —vlčí bôb biely, okrem horkých odrôd | —Brassica juncea (L.) Czernj. et Cosson | —kapusta čierna" | 2. Vkladá sa tento článok: "Článok 2a Členské štáty zabezpečia, že od 1. júla 1990 nie je povolené uvádzať na trh osivo: ak nebolo úradne uznané ako "základné osivo" alebo "certifikované osivo". —Agrostis capillaris L. | —psinček tenučký | —Lotus corniculatus L. | —ľadenec rožkatý | —Medicago lupulina L. | —lucerna chmeľovitá | —Trifolium hybridum L. | —ďatelina hybridná" | 3. Článok 3 sa nahrádza takto: "Článok 3 Členské štáty zabezpečia, že od 1. júla 1991 nebude povolené uvádzať na trh obehu osivo: ak nebolo úradne uznané ako "základné osivo" alebo "certifikované osivo". —Agrostis canina L. | —psinček psí | —Alopecurus pratensis L. | —psiarka lúčna | —Arrhenatherum elatius (L.) Beauv. ex J. S. et K. B. Presl | —ovsík obyčajný | —Bromus catharticus Vahl | —stoklas preháňavý | —Bromus sitchensis Trin. | —stoklas sitkanský | —Festuca ovina L. | —kostrava ovčia | —Poa nemoralis L. | —lipnica hájna | —Trisetum flavescens (L.) Beauv. | —trojštet žltkastý | —Lupinus albus L. | —vlčí bôb biely, horké odrody | —Lupinus angustifolius L. | —vlčí bôb úzkolistý | —Lupinus luteus L. | —vlčí bôb žltý | —Trifolium alexandrium L. | —ďatelina alexandrijská | —Trifolium incarnatum L. | —ďatelina purpurová | —Trifolium resupinatum L. | —ďatelina obrátená | —Vicia sativa L. | —vika siata | —Vicia villosa Roth. | —vika huňatá | —Phacelia tanacetifolia Benth. | —facélia vratičolistá | —Sinapis alba L. | —horčica biela" | 4. V článku 4 po druhej vete sa vkladá táto veta: "— najneskôr do 1. júla 1990 musia byť zákony, právne predpisy a správne opatrenia v súlade s článkom 2a, a." Článok 2 Táto smernica je adresovaná členským štátom. V Bruseli 30. júna 1989 Za Komisiu Ray Mac Sharry člen Komisie [1] Ú. v. ES 125, 11.7.1966, s. 2298/66. [2] Ú. v. ES L 38, 10.2.1989, s. 36. [3] Ú. v. ES L 169, 10.7.1969, s. 3. [4] Ú. v. ES L 187, 16.7.1988, s. 31. [5] Ú. v. ES L 93, 8.4.1986, s. 21. --------------------------------------------------